
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 271 


7 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας των 


Παιδικών & Βρεφονηπιακών Σταθμών του Δήμου 

Ιλίου. 1 

Τροποποίηση της 3991/30.3.2001 συστατικής πράξης 
του Ν.Π. με την επωνυμία: «Δημοτικό Στάδιο Δήμου 

Βοιών». 2 

Μεταβίβαση άδειας ίδρυσης και λειτουργίας Ιδ. Κλινι¬ 
κής στο Ν. Ηρακλείου. 3 

Καθιέρωση υπερωριακής εργασίας Α' Εξαμήνου 2002 
για τις ανάγκες ποιοτικού και ποσοτικού ελέγχου 
στους υπαλλήλους της Δ/νσης Γεωργίας της Νο¬ 
μαρχιακής Αυτοδιοίκησης Λακωνίας. 4 


ΑΠΟΦΑΣΕΙ Σ 

Αριθ. 58743+58742+58428 (1) 

Έγκριση του Οργανισμού Εσωτερικής Υπηρεσίας των 

Παιδικών & Βρεφονηπιακών Σταθμών του Δήμου Ιλίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ.5 του Ν. 
2307/95. 

2. Τις διατάξεις του άρθρου 8του Ν.2503/97. 

3. Την 774/2001 απόφαση του Δημοτικού Συμβουλίου 
τουΔήμου Ιλίου, μετηνοποίαεκφράζειτην σύμφωνη γνώ¬ 
μη του για την 115/2001 απόφαση του Διοικητικού Συμ¬ 
βουλίου των Παιδικών & Βρεφονηπιακών Σταθμών του 
Δήμου Ιλίου. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 9/1/21-12-01 πρακτικό του, 
αποφασίζουμε: 

Εγκρίνουμε την 115/2001 απόφαση του Διοικητικού 
Συμβουλίου των Παιδικών & Βρεφονηπιακών Σταθμών 
του Δήμου Ιλίου περί ψηφίσεως του Οργανισμού Εσωτε¬ 
ρικής Υπηρεσίας αυτού ως εξής: 


Άρθρο 1 

Συγκρότηση υπηρεσιών 

Τις υπηρεσίες των Παιδικών & Βρεφονηπιακών Σταθ¬ 
μών Δήμου Ιλίου συγκροτούν οι παρακάτω υπηρεσιακές 
μονάδες: 

Α. Γ ραφείο Προέδρου 

Β. Διεύθυνση Παιδικών και Βρεφονηπιακών Σταθμών 
Δήμου Ιλίου. 

Άρθρο 2 

Διάρθρωση των Υπηρεσιακών μονάδων του Ν.Π. Παιδι¬ 
κών και Βρεφονηπιακών Σταθμών Δήμου Ιλίου 

Α. Γ ραφείο Προέδρου 

1. Γραφείο Γραμματειακής Υποστήριξης Προέδρου 
(Γραμματεία). 

2. Γραφείο Προληπτικής Ιατρικής και Ψυχολογικής 
Υποστήριξης. 

Β. Διεύθυνση Παιδικών και Βρεφονηπιακών Σταθμών 
Δήμου Ιλίου. 

1. Τμήμα Διοικητικού - Οικονομικού 

α) Γ ραφείο Προσωπικού 

β) Γ ραφείο Πρωτοκόλλου - Διεκπεραίωσης - Αρχείου 

γ) Γ ραφείο Λογιστηρίου - Ταμειακής Υπηρεσίας - Προ¬ 
μηθειών και Διαχείρισης Υλικών. 

2. Τμήμα 2ου ΒΝΣ. 

3. Τμήμα 3ου ΒΝΣ. 

4. Τμήμα 4ου Π.Σ. 

5. Τμήμα 5ου Π.Σ. 

6. Τμήμα 6ου Π.Σ. 

7. Τμήμα 7ου ΒΝΣ. 

Τα ανωτέρω τμήματα των Παιδικών και Βρεφονηπιακών 
Σταθμών είναι 6. Ένα ( 1) ανά σταθμό με προοπτική να 
αναπτυχθούν άλλα (4), για να καλυφθούν οι ανάγκες των 
δημοτών. 

Στην περίπτωση ίδρυσης νέου Σταθμού αυτόματα αυ¬ 
τός θα λειτουργεί σε επίπεδο Τμήματος. 

Άρθρο 3 

Οργανική Σύνθεση 
και αριθμός των Οργανικών θέσεων 

κατά Κλάδο και Ειδικότητα του Προσωπικού του Ν.Π. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α’ ΤΑΚΤΙΚΟ ΠΡΟΣΩΠΙΚΟ 

1. Κλάδος ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
Θέσεις: 2 

Βαθμός Δ’ - Α’ 

2. Κλάδος ΠΕ ΠΑΙΔΙΑΤΡΩΝ 
Θέσεις: 2 

Βαθμός Δ’ - Α’ 

3. Κλάδος ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: 48 

Βαθμός Δ’ - Α’ 

4. Κλάδος ΤΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 
Θέσεις: 4 

Βαθμός Δ’ - Α’ 

5. Κλάδος ΤΕ ΠΛΗΡΟΦΟΡΙΚΗΣ 
Θέσεις: 1 

Βαθμός Δ’ - Α’ 

6. Κλάδος ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις: 1 

Βαθμός Δ’ - Α’ 

7. Κλάδος ΤΕ ΕΠΙΣΚΕΠΤΩΝ ΥΓΕΙΑΣ 
Θέσεις: 1 

Βαθμός Δ’ - Α’ 

8. Κλάδος ΔΕ ΔΙΟΙΚΗΤΙΚΟΥ 
Θέσεις: 4 

Βαθμός Δ’ - Α’ 

9. Κλάδος ΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟ¬ 
ΜΩΝ 

Θέσεις: 20 
Βαθμός Δ’ - Α’ 

10. Κλάδος ΔΕ ΟΔΗΓΟΙ 
Θέσεις: 2 

Βαθμός Δ’ - Α’ 

11. Κλάδος ΔΕ32 ΜΑΓΕΙΡΩΝ 
Θέσεις: 15 

Βαθμός Δ’ - Α’ 

12. Κλάδος ΥΕ1 ΚΛΗΤΗΡΩΝ - ΘΥΡΩΡΩΝ - ΓΕΝΙΚΩΝ 
ΚΑΘΗΚΟΝΤΩΝ 

Θέσεις: 1 
Βαθμός Ε’ - Β’ 

13. Κλάδος ΥΕ14 ΒΟΗΘΗΤΙΚΟ ΠΡΟΣΩΠΙΚΟ (ΒΟΗΘΟΣ 
ΜΑΓΕΙΡΟΥ) 

Θέσεις: 15 
Βαθμός Ε’ - Β’ 

14. Κλάδος ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: 35 

Βαθμός Ε’ - Β’ 

Β’ ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

α) ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (ΠΡΟΣΩΡΙΝΟΣ) 

Θέσεις: 1 

Βαθμός Δ’ - Α’ 

2. ΤΕ ΝΗΠΙΑΓΩΓΩΝ (ΠΡΟΣΩΡΙΝΟΣ) 

Θέσεις: 8 

Βαθμός Δ’ - Α’ 

β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

1. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις: 1 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιοδήποτε τρόπο σε θέσεις κλάδου ΤΕ9 


Βρεφονηπιοκόμων, σύμφωνα με τις διατάξεις του άρ¬ 
θρου 35 του Ν. 2646/1998. 

Οι θέσεις των κλάδων ΥΕ16 Προσωπικού Καθαριότη¬ 
τας, με σχέση εργασίας ιδιωτικού δικαίου αορίστου χρό¬ 
νου, μετατρέπονται μόλις κενωθούν με οποιοδήποτε τρό¬ 
πο σε ΥΕ Καθαριότητας μονίμου προσωπικού. 

Οι υπάλληλοι του κλάδου ΤΕ Βρεφονηπιοκομίας που 
μετατάσσονται από τους πρώην Κ.Κ.Σ. και Κ.Β.Σ., δύνα- 
νται να ενταχθούν στον κλάδο ΤΕ Νηπιαγωγών (προσωρι¬ 
νός). 

ΑΡΘΡΟ 4 

Αντικείμενο και Αρμοδιότητες των Υπηρεσιακών Μονάδων 

Α.α. Γραφείο γραμματειακής Υποστήριξης Προέδρου. 

1. Έχειτην μέριμνα και επιμέλεια ενημέρωσης του Προ¬ 
έδρου για την αλληλογραφία του Ν.Π. 

2. Προγραμματίζει τις συναντήσεις του προέδρου με 
επιτροπές, συλλόγους, γονείς, δημότες κλπ. 

3. Τηρεί ημερολόγιο προσωπικών συναντήσεων, επα¬ 
φών και συμμετοχών σε Επιτροπές του Προέδρου εντός 
και εκτός του Ν.Π. και τον ενημερώνει έγκαιρα. 

4. Μεριμνά και επιμελείται για την προπαρασκευή των 
συνεδριάσεων του Διοικητικού συμβουλίου σε συνεργα¬ 
σία με την Διεύθυνση του Ν.Π. 

5. Διεκπεραιώνει κάθε υπόθεση που του αναθέτει ο 
Πρόεδρος και η οποία δεν εμπίπτει στην αρμοδιότητα των 
άλλων υπηρεσιώντου Ν.Π. 

β. Γραφείο Προληπτικής Ιατρικής και Ψυχολογικής 
Υποστήριξης. 

Υπεύθυνος του γραφείου τοποθετείται Παιδίατρος. 

Οι αρμοδιότητες του παιδιάτρου είναι οι εξής: 

1. Εξετάζει κατά διαστήματα και κατ’ ελάχιστο όριο μία 
φορά το μήνα όλα τα παιδιά των σταθμών του Ν.Π., πα¬ 
ρακολουθεί την ανάπτυξη τους και συνεργάζεται με το 
παιδαγωγικό προσωπικό για την τήρηση της ατομικής 
καρτέλας κάθε παιδιού. 

2. Παρακολουθείτην Ψυχοσωματική υγεία των παιδιών. 

3. Προσδιορίζει και ελέγχει τα πιστοποιητικά υγείας 
βρεφών και νηπίων για την εγγραφή τους στους Σταθ¬ 
μούς. 

4. Εποπτεύει για την υγιεινή των χώρων των Βρεφονη¬ 
πιακών Σταθμών. 

5. Μεριμνά για το αναγκαίο υγειονομικό υλικό που πρέ¬ 
πει να προμηθεύονται οι Σταθμοί σε συνεργασία με το 
παιδαγωγικό προσωπικό. 

6. Εισηγείται και οργανώνει σεμινάρια επιμόρφωσης για 
τους εργαζόμενους και τους γονείς. 

Β. Δ/ΝΣΗ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ 

α. Προϊστάμενος Διεύθυνσης 
ΠΑΙΔΙΚΩΝ & ΒΡΕΦΟΝΗΠΙΑΚΩΝ ΣΤΑΘΜΩΝ 

Στις αρμοδιότητές του ανήκουν: 

1. Η εποπτεία και ο έλεγχος των τμημάτων και γραφείων 
που συγκροτούν την Δ/νση. 

2. Η άσκηση γενικής διοικητικής εποπτείας σε όλο το 
προσωπικό του Π.Ν. με οποιαδήποτε σχέση εργασίας και 
η εισήγηση στον Πρόεδρο κάθε θέματος που αφορά την 
κατάστασή του, την εσωτερική μετακίνηση των υπαλλή¬ 
λων για κάλυψη υπηρεσιακών αναγκώντου τον αριθμό και 
τις ειδικότητες που απαιτούνται για την διασφάλιση της 
εύρυθμης λειτουργίας του Ν.Π., ο προγραμματισμός και 
η έγκριση των αδειών του προσωπικού. 

1. Ο συντονισμός, η κατεύθυνση και η παροχή των απα¬ 
ραίτητων οδηγιών στα τμήματα και γραφεία για τη άσκη¬ 
ση των καθηκόντων τους σύμφωνα με τις διατάξεις του 
παρόντος Οργανισμού και σχετικών νόμων και διαταγμά¬ 
των. 

2. Η συγκέντρωση, η παρακολούθηση και η κοινοποίη¬ 
ση στα αρμόδια τμήματα των διαταγμάτων και των διοι¬ 
κητικών αποφάσεων που κοινοποιούνται στο Νομικό Πρό¬ 
σωπο. 

3. Η τήρηση του πρωτοκόλλου αλληλογραφίας και της 
σφραγίδας του Ν.Π. 

4. Η παραλαβή της εισερχόμενης αλληλογραφίας και ο 
χαρακτηρισμός της για την κατανομή της σύμφωνα με το 
περιεχόμενό της καθώς και των αιτήσεων εγγραφής των 
νηπίων. 

5. Η σύνταξη του Ο.Ε.Υ. βάσει της κείμενης νομοθεσίας 
των αποφάσεων του Δ.Σ. 

6. Συντονίζει το εκπαιδευτικό έργο των Παιδικών Σταθ¬ 
μών και αναπληρώνει κατόπιν εντολής του Προέδρου σε 
επείγουσες περιπτώσεις τις νηπιαγωγούς των Σταθμών. 

7. Η φροντίδα για την οργάνωση και εκτέλεση προ¬ 
γραμμάτων εκπαίδευσης και επαγγελματικής εξειδίκευ- 
σηςτων υπαλλήλωντου Ν.Π. 

8. Η φροντίδα για την διοργάνωση των προγραμματι¬ 
σμένων καθώς και των άλλων εκδηλώσεων που πραγμα¬ 
τοποιούνται με την έγκριση του Δ.Σ. του Ν.Π. 

9. Η σύνταξη διαιτολογίων σε συνεργασία με τον Παι¬ 
δίατρο. 

10. Η συμμετοχή στην Επιτροπή επιλογής νέων κτιρίων 
για την στέγαση των Βρεφονηπιακών Σταθμών. 

11.0 έλεγχος και η θεώρηση όλων των καταστάσεων 
πληρωμήςτουπροσωπικού,τωνχρηματικών ενταλμάτων 
και λοιπών παραστατικών πριν υπογραφούν από τον Πρό¬ 
εδρο. 

12. Η υπογραφή κάθε βεβαιωτικού σημειώματος για τα 
έσοδα του Ν.Π. 

13. Η μεταβίβαση κάθε νομικού θέματος στην Νομική 
Υπηρεσία του Δήμου καθώς και των τεχνικών θεμάτων 
στην Διεύθυνση Τεχνικών Υπηρεσιών του Δήμου. 

14. Συνυπογράφει με τον Προϊστάμενο του Διοικητικού 
- Οικονομικού τις επιταγές του Ν.Π. 

15. Σε περίπτωση απουσίας του, αναπληρώνεται, σύμ¬ 
φωνα με τις κείμενες διατάξεις. 

16. Μεριμνά για την εκτέλεση των αποφάσεων του Διοι¬ 
κητικού Συμβουλίου. 

β. ΠΡΟΪΣΤΑΜΕΝΟΙ ΤΜΗΜΑΤΩΝ 
Καθήκοντα Προϊστάμενων Βρεφονηπιακών - Νηπιακών 
Τμημάτων (Σταθμών) 

1. Είναι υπεύθυνοι για την εύρυθμη λειτουργία του παι¬ 
δικού σταθμού και την τήρηση του εκπαιδευτικού προ¬ 
γράμματος του κανονισμού λειτουργίας και την εκτέλεση 
των αποφάσεων του Δ.Σ. 

2. Φροντίζουν για την εσωτερική τάξη και εύρυθμη λει¬ 
τουργία του σταθμού αναφέροντας στην διεύθυνση τυ¬ 
χόν δυσκολίες, παραβάσεις και προβλήματα. 

3. Προΐστανται όλων των υπαλλήλων του παιδικού 
σταθμού, εποπτεύουν για την σωστή εκτέλεση των καθη¬ 
κόντων τους, συντονίζουν το έργο τους ανάλογα με τις 
ανάγκες που ανακύπτουν κάθε φορά και ενημερώνουν 
την διεύθυνση για όλα τα θέματα που έχουν σχέση με τον 
σταθμό. 


4. Συγκαλούντο προσωπικό του σταθμού για ενημέρω¬ 
ση, καθοδήγηση και προγραμματισμό δραστηριοτήτων, 
υποχρεωτικά με την έναρξη λειτουργίας του σταθμού και 
όποτε κριθεί αναγκαίο. 

5. Επιμελούνται για τον εφοδιασμό του σταθμού με τα 
αναγκαία τρόφιμα και λοιπά είδη ψυχαγωγίας, εκπαιδευ¬ 
τική ύλη, καθώς και για την καλή φύλαξη, συντήρηση και 
διάθεση αυτών. Υπογράφουν τα δελτία εισαγωγής και 
εξαγωγής υλικού. 

6. Ενημερώνουν τον προϊστάμενο Διεύθυνσης για την 
διαγραφή παιδιών. 

7. Κρατούντα κλειδιά του σταθμού και της αποθήκης. 

8. Είναι υπεύθυνοι για την τήρηση των παρακάτω βι¬ 
βλίων : 

α) Βιβλίο παρουσίας προσωπικού, 
β) Δελτία εισαγωγής και εξαγωγής υλικού, 
γ) Βιβλίο διδαχθείσης ύλης που καταχωρεί και υπογρά¬ 
φει καθημερινά το παιδαγωγικό προσωπικό, 
δ) Βιβλίο πρωτοκόλλου, 
ε) Βιβλίο παρουσίας παιδιών, 
στ) Βιβλίο παρατηρήσεων Δ.Σ. 

9. Συμμετέχουν στο έργο των παιδαγωγών. 

Παιδαγωγών: 

1. Φροντίζουν για την σωστή ψυχοσωματική υγεία και 
ψυχοκινητική εξέλιξη των παιδιών με εξατομίκευση του 
ημερήσιου προγράμματος ανάλογα με την ηλικία και τις 
ανάγκες τους. Απασχολούντο απιδιά σύμφωνα με το ημε¬ 
ρήσιο πρόγραμμα απασχόλησης και προσφέρουν σ’ αυ¬ 
τά με υπομονή και στοργή όλες τις δυνατότητες για να 
αναπτύξουν την προσωπικότητά τους. 

2. Εισηγούνται στον προϊστάμενο του τμήματος τις 
ανάγκες εφοδιασμού του σταθμού για την εφαρμογή 
του προγράμματος με τα απαιτούμενα παιδαγωγικά 
υλικά. 

3. Βοηθούν τα φιλοξενούμενα παιδιά για την ικανοποίη¬ 
ση των ατομικών τους αναγκών. Παρακολουθούν τη δια¬ 
τροφή τους και την καθαριότητά τους, ενθαρρύνοντας 
την αυτοεξυπηρέτησή τους. 

4. Φροντίζουν για τη σωστή οργάνωση και τάξη των αι¬ 
θουσών. 

Παρακολουθούν τη συμπεριφορά των παιδιών και ενη¬ 
μερώνουν τον προϊστάμενο για κάθε ύποπτο σχετικά με 
την υγεία των παιδιών περιστατικό ή οποιοδήποτε άλλο 
θέμα. 

5. Τηρούν το βιβλίο παρουσίας των παιδιών και ενημε¬ 
ρώνουν τον Προϊστάμενο στις περιπτώσεις απουσίας 
τους. 

6. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από τον προϊ¬ 
στάμενο. 

7. Είναι υπεύθυνοι και υπόλογοι για τα εποπτικά μέσα δι¬ 
δασκαλίας και το εκπαιδευτικό υλικό που τους έχει διατεθεί. 

8. Μεριμνούν για την ανάπαυση των παιδιών σύμφωνα 
με το πρόγραμμα ημερήσιας απασχόλησης. 

9. Διοργανώνουν εορταστικές εκδηλώσεις σε συνεργα¬ 
σία με τον προϊστάμενο του σταθμού. 

10. Είναι υπεύθυνοι για την παραλαβή των παιδιών από 
τους γονείς καιτην παράδοσή των σ' αυτούς ή κηδεμόνας 
τους στην είσοδο του Σταθμού. 

Βοηθών παιδαγωγών ή βρεφοκόμων 
1. Βοηθούν το παιδαγωγικό προσωπικό σε όλα τα καθή- 

κοντά του και εκτελούντις οδηγίες που παίρνουν από αυ¬ 
τό. Σε περίπτωση απουσίας του παιδαγωγικού προσωπι¬ 
κού αντικαθιστούν αυτό απευθυνόμενοι στον προϊστάμε¬ 
νο του σταθμού για βοήθεια και υποστήριξη. 

2. Επιλαμβάνονται της σωματικής καθαριότητας των 
νηπίων ή των βρεφών. 

Μαγειρισσώνή Μαγείρων 

1. Είναι υπεύθυνος / η για το μαγειρείο και την επιμελη¬ 
μένη και έγκαιρη παρασκευή του φαγητού σύμφωνα μετο 
διαιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής του φαγη¬ 
τού. 

2. Φροντίζει για το σερβίρισμα του προγεύματος καιτου 
μεσημεριανού φαγητού. 

3. Τακτοποιείτο μαγειρικά σκεύη και είδη εστιάσεως και 
φροντίζει για την καλή συντήρησή τους και λειτουργίας 
τους. 

4. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για την 
διατήρηση της τάξης και της καθαριότητας του χώρου 
αυτού. 

5. Προτείνει τη λήψη κάθε μέτρου που θεωρεί αναγκαίο 
για την καλή λειτουργία του μαγειρείου. 

Βοηθού Μαγείρου 

1. Φροντίζει για την διανομή του φαγητού, βοηθά το 
βοηθητικό προσωπικό στη διανομή του φαγητού στα παι¬ 
διά και φροντίζει για την συγκέντρωση των ειδών εστία¬ 
σης μετά το τέλος τους. 

2. Βοηθά το μάγειρα ή τη μαγείρισσα στην προετοιμα¬ 
σία του φαγητού. 

3. Αναπληρώνει το μάγειρα σε περίπτωση απουσίας ή 
κωλύματος αυτού. 

Προσωπικού καθαριότητας - Βοηθητικών εργασιών 

1. Εκτελούντις εργασίες καθαριότητας όλων των εσω¬ 
τερικών και εξωτερικών χώρων του σταθμού. 

2. Είναι αποκλειστικά υπόλογοι για τον γενικό ιματισμό 
του σταθμού που παραλαμβάνουν από τον υπάλληλο των 
κλάδων Διοικητικού - Λογιστικού ή Διαχειριστών, εκτός 
εκείνου που χρησιμοποιείται από κάποιο υπάλληλο των 
κλάδων Βρεφονηπιοκομίας ή Νηπιαγωγών (προσωρινώς) 
και οφείλουν να μεριμνούν για την καλή συντήρηση, κα¬ 
θαριότητα και φύλαξη αυτού στον κατάλληλο χώρο. 

3. Βοηθούν το μάγειρα, σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για την διανομή του φαγητού, παρευρί- 
σκονται δε στο χώρο τραπεζαρίας και βοηθούν τα παιδιά 
καθ' όλη τη διάρκεια του φαγητού. 

5. Φροντίζουν μετά το τέλος του φαγητού, για την συ¬ 
γκέντρωση και μεταφορά στο χώρο του μαγειρείου των 
ειδών εστίασης. 

6. Βοηθούν εφόσον παρίσταται ανάγκη, στην προετοι¬ 
μασία των παιδιώντου νηπιακού τμήματος για τη μεσημε¬ 
ριανή τους ανάπαυση, καθώς και στην ετοιμασία αυτών 
για την αποχώρησή τους από τον σταθμό. 

7. Σε περίπτωση κωλύματος ή ασθένειας του υπαλ¬ 
λήλου που έχει ορισθεί να ασκεί καθήκοντα μαγείρου 
και μη υπάρχοντος άλλου στον ίδιο κλάδο βοηθητικού 
προσωπικού μαγειρείου, εκτελούν εκ περιτροπής τα 


καθήκοντα του μαγείρου, μέχρι την πρόσληψη εκτά¬ 
κτου υπαλλήλου προς αναπλήρωση του κωλυομένου ή 
ασθενούντος. 

8. Επιλαμβάνονται της καθαριότητας των παιδιών του 
νηπιακού τμήματος απούσηςτης βοηθού παιδαγωγού. 

Τμήμα Διοικητικού - Οικονομικού 
Προϊστάμενος του Τμήματος Διοικητικού - Οικονομικού 

Αρμοδιότητες και Αντικείμενο 

1. Η εποπτεία και ο έλεγχος του τμήματός του για την 
εύρυθμη λειτουργία αυτού την τήρηση του κανονισμού 
λειτουργίας του Ν.Π και την πιστή εκτέλεση των αποφά- 
σεωντου Διοικητικού Συμβουλίου. 

2. Υπεύθυνος για την κατανομή των εργασιών και θεμά¬ 
των που αφορούν τα γραφεία του Τμήματόςτου. 

3. Συντονίζει, καθοδηγεί και παρέχει τις απαραίτητες 
οδηγίες στο προσωπικό του τμήματός του για την άσκη¬ 
ση των καθηκόντων τους. 

4. Η εποπτεία όλου του προσωπικού του τμήματος για 
την σωστή εκτέλεση των καθηκόντων του και η ενημέρω¬ 
ση του Διευθυντή του Ν.Π. για όλα τα θέματα που του 
υποβάλλονται από αυτό. 

5. Η υποχρέωση να ενημερώνειτο γραφείο προσωπικού 
για τις ημερήσιες παρουσίες ή απουσίες του τμήματός 
του. 

6. Ελέγχει και θεωρεί όλα τα έγγραφα των υφισταμέ¬ 
νων του και είναι συνυπεύθυνος για την νομιμότητα και 
πληρότητα αυτών πριν την διαβίβασή τους στον Διευ¬ 
θυντή ή τον Πρόεδρο του Ν.Π. για την τελική υπογρα¬ 
φή τους. 

7. Μεριμνά για την σύνταξη σχεδίων προϋπολογισμού 
και απολογισμού σε συνεργασία με τον Διευθυντή πριν 
διαβιβαστούν στο διοικητικό συμβούλιο του Ν.Π. 

8. Υπεύθυνος για την εκτέλεση κάθε εργασίας που 
αφορά θέματα προϋπολογισμού, παρακολουθεί την πο¬ 
ρεία εκτέλεσής του και εισηγείται όταν παρίσταται ανά¬ 
γκη την αναμόρφωσή του. 

9. Επιμελείται την διαχείριση της παγίας προκαταβολής 
και εξοφλεί κάθε μικροδαπάνη που μπορεί να πληρωθεί 
από αυτή, συγκεντρώνει Δε τα απαιτούμενα δικαιολογη- 
τικάτων δαπανών αυτών και προβαίνει στις απαιτούμενες 
ενέργειες για την αναπλήρωση της παγίας προκαταβο¬ 
λής. 

10. Ελέγχει και υπογράφει τα εκδιδόμεναΧ.Ε. σύμφωνα 
με τις ισχύουσες διατάξεις τα οποία διαβιβάζονται στον 
πρόεδρο προς τελική υπογραφή. 

11. Σε περίπτωση απουσίας του αναπληρώνεται από 
τον αρχαιότερο υπάλληλο του τμήματος. 

α. Γραφείο προσωπικού 

Στην αρμοδιότητά του ανήκουν: 

1. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης (ρύσε¬ 
ως προσωπικού του Νομικού Προσώπου. 

2. Η σύνταξη κατά νόμο των πινάκων αρχαιότητας των 
υπαλλήλωντου Ν.Π. 

3. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

4. Η εκτέλεση όλων εκείνων των διαδικασιών που εί¬ 
ναι απαραίτητες για την πρόσληψη προσωπικού, τις 
προαγωγές, απολύσεις, παραιτήσεις, αποσπάσεις, με- 

τατάξεις, συντάξεις, χορήγηση αδειών, πειθαρχικές 
υποθέσεις και η κοινοποίησή τους στο τμήμα λογιστι¬ 
κού. 

5. Η έκδοση πιστοποιητικών υπηρεσιακών μεταβολών 
για κάθε χρήση. 

6. Η συνεργασία με την Δ/νση του Νομικού Προσώπου 
για την κατάρτιση των θεμάτων της ημερήσιας διάταξης 
του Διοικητικού Συμβουλίου και η επιμέλεια της κοινοποί¬ 
ησης αυτών κατά τις κείμενες διατάξεις των συνεδριάσε¬ 
ων στα μέλη του Διοικητικού Συμβουλίου. 

7. Η επιμέλεια για την προετοιμασία των αποφάσεων 
του πιο πάνω οργάνου. 

8. Η τήρηση των πρακτικών των συνεδριάσεων του Δι¬ 
οικητικού Συμβουλίου. 

9. Η υποβολή αντιγράφων των αποφάσεων του Διοικη¬ 
τικού Συμβουλίου στην αρμόδια Διοικητική αρχή ή το Δη¬ 
μοτικό Συμβούλιο ανάλογα με το θέμα προς έγκριση. 

10. Η διαβίβαση στις αρμόδιες υπηρεσίες του Νομικού 
Προσώπου ή του Δήμου αποφάσεων σχετικών με το αντι¬ 
κείμενο της αρμοδιότητάς τους. 

11. Η τήρηση ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της διοικητι¬ 
κής αρχής. 

12. Διεκπεραιώνει κάθε υπόθεση που του αναθέτει ο 
Πρόεδρος του Δ.Σ. και η οποία δεν εντάσσεται στην αρ¬ 
μοδιότητα των άλλων Υπηρεσιών του Ν.Π. 

β. Γραφείο Πρωτοκόλλου - Διεκπεραίωσης - Αρχείου 

Στην αρμοδιότητά του ανήκουν: 

1. Η παραλαβή και η αυθημερόν πρωτοκόλληση, ευρε- 
τηρίαση πάσης φύσεως εισερχομένων εγγράφων. 

2. Η διανομή στις διευθύνσεις, τα τμήματα και τα γρα¬ 
φεία των εγγράφων προς έλεγχο και η τήρηση των πρω¬ 
τοτύπων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχομένου ή εξερχόμενου 
εγγράφου και η τήρηση των σχετικών βιβλίων παράδο¬ 
σης. 

5. Η τήρηση του γενικού αρχείου και η εισήγηση για την 
καταστροφή του θεωρούμενου σαν άχρηστου, όταν απαι¬ 
τείται. 

6. Η τήρηση του αρχείου όλωντωνδιευθύνσεωντου Νο¬ 
μικού Προσώπου καθώς και του αρχείου της Εφημερίδας 
της Κυβερνήσεως. 

7. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

γ) Γ ραφείο Λογιστηρίου - Ταμειακής Υπηρεσίας - 
Περιουσίας και Διαχείρισης Υλικού 

Στην αρμοδιότητά του ανήκουν: 

1. Η ευθύνη είσπραξης των εισφορών και εσόδων του 
Νομικού Προσώπου. 

2. Η έκδοση των βεβαιωτικών σημειωμάτωντων οίκοθεν 
εισπράξεων των υπόχρεων, όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 

4. Ο έλεγχος των προβλεπομένων από το Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 


6. Η αναγνώριση των πιστωτών του Νομικού Προσώπου 
με την προσυπογραφή των πράξεων εκκαθάρισης και έκ¬ 
δοσης των οικείων χρηματικών ενταλμάτων μέσα στις πι¬ 
στώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο Ταμείο για εξόφληση. 

8. Η τήρηση των από το Νόμο βιβλίων. 

9. Η σύνταξη μισθοδοτικών καταστάσεων όλου του 
προσωπικού του Νομικού Προσώπου, η μέριμνα για την 
τακτική και έγκαιρη πληρωμή των πάσης φύσεως αποδο¬ 
χών όλων των μισθωτών του Νομικού Προσώπου και η 
εκτέλεση κάθε εργασίας που έχει σχέση με την ασφάλισή 
του. 

10. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία των παιδικών σταθμών με την άμε¬ 
ση επίβλεψη του προϊστάμενου του τμήματος και του Δι- 
ευθυντού. 

11. Η επιμέλεια της έγκαιρης και κανονικής παραλαβής 
από την αρμόδια επιτροπή κάθε προμήθειας και η ευθύνη 
παράδοσής τους στην αποθήκη των παιδικών σταθμών 
ανάλογα με τις ανάγκες τους. 

12. Η σύνταξη σχεδίων προϋπολογισμού - απολογισμού 
προκειμένου να τεθεί υπόψη των προϊσταμένων του τμή¬ 
ματος και της Δ/νσης πριν διαβιβαστεί στο Διοικητικό 
Συμβούλιο. 

13. Η εκτέλεση και επιμέλεια της σύνταξης αιτιολογη¬ 
μένης έκθεσης επί του απολογισμού εσόδων και εξόδων 
του Νομικού Προσώπου. 

14. Η τήρηση αρχείου των κληροδοτημάτων και δωρε¬ 
ών του Νομικού Προσώπου. 

15. Η διενέργεια των πληρωμών προς τους δικαιού¬ 
χους. 

16. Η μέριμνα για την απόδοση των κάθε φύσεως κρα¬ 
τήσεων υπέρ τρίτων που αντιστοιχούν στα επομέρους 
εντάλματα πληρωμής. 

17. Η διενέργεια χρηματικών δοσοληψιών με τις τράπε¬ 
ζες. 

18. Είναι αρμόδιο για κάθε θέμα που έχει σχέση μετά οι¬ 
κονομικά του Νομικού Προσώπου. 

Άρθρο 5 

Προϊστάμενοι Υπηρεσιακών Μονάδων 

Οι Προϊστάμενοιτων Υπηρεσιακών Μονάδων και οι αντί¬ 
στοιχοι Κλάδοι αυτών ορίζονται ως εξής με απόφαση του 
Προέδρου μετά από γνωμοδότηση του Υπηρεσιακού 
Συμβουλίου: 

1. Διευθυντής του Νομικού Προσώπου Παιδικών & Βρε¬ 
φονηπιακών Σταθμών επιλέγεται υπάλληλος του Κλάδου 
ΠΕ Νηπιαγωγών (προσ.),ΤΕ Νηπιαγωγών (προσ.), ΤΕ 
Βρεφονηπιοκόμων και ΤΕ9 Βρεφονηπιοκομίας, όπως ο 
νόμος ορίζει. 

2. Προϊστάμενος του Τμήματος Διοικητικού - Οικονομι¬ 
κού επιλέγεταιυπάλληλοςτου κλάδου ΠΕΔιοικητικού, ΤΕ 
Διοικητικού Λογιστικού, και ΔΕ Διοικητικού, όπως ο Νό¬ 
μος ορίζει. 

3. Προϊστάμενοι Τμημάτων των Παιδικών & Βρεφονη¬ 
πιακών Σταθμών επιλέγονται υπάλληλοι του Κλάδου ΠΕ 
Νηπιαγωγών (προσ.), ΤΕ Νηπιαγωγών (προσ.), ΤΕ Βρε¬ 
φονηπιοκόμων, όπως ο Νόμος ορίζει. 

Άρθρο 6 

Για το διορισμό, τα καθήκοντα, τους περιορισμούς, το 




3940 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ειδικές αμοιβές, τα πειθαρχικά αδικήματα, τη 
λύση της υπαλληλικής σχέσης καιτην ιατροφαρμακευτική 
περίθαλψη των υπαλλήλων του Νομικού προσώπου, 
εφαρμόζονται οι εκάστοτε ισχύουσες νομοθετικές διατά¬ 
ξεις. 

Άρθρο 7 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο, καλύπτουν όλους 
τους εργαζόμενους στο Ν.Π.Δ.Δ. ανεξαρτήτως θέσεως 
εργασίας, καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα- 
γκώντων υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμή¬ 
ματα - Γραφεία, γίνεται πάντοτε με απόφαση του Προέ¬ 
δρου του Δ.Σ. του Ν.Π.Δ.Δ., ανάλογα με τις ανάγκες των 
υπηρεσιών, τα προσόντα των υπαλλήλων, την πείρα και 
τις γνώσεις αυτών σε ειδικά αντικείμενα, κατά την οποία 
κατανομή θα εξετάζονται και τυχόν ειδικές ανάγκες των 
υπαλλήλων (μητέρες ανήλικων τέκνων, έγκυες γυναίκες, 
τόπος διαμονής κ. τ. λ.). 

ΠροϊστάμενοιΔιευθύνσεων, Τμημάτων, Γ ραφείων, ορί¬ 
ζονται πάντοτε με απόφαση Προέδρου Δ.Σ., οι κρινόμε- 
νοι από το αρμόδιο Υπηρεσιακό Συμβούλιο υπάλληλοι, 
αναπληρούμενοι σε περίπτωση απουσίας τους ή κωλύ¬ 
ματος από τον κατά βαθμό αρχαιότερο υπάλληλο της αυ¬ 
τής Υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών, μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 

Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002, ο οποίος ενι- 
σχύεται από τους ΚΑΠ, τροφεία κ.λ.π., ύψους 1.512.000 
ΕϋΒΟ περίπου, εφόσον προσληφθούν όλοι και για τα 
επόμενα οικονομικά έτη το ύψος της δαπάνης δεν μπορεί 
να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Δεκεμβρίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 16073 (2) 

Τροποποίηση της 3991/30.3.2001 συστατικής πράξης 
του Ν.Π. με την επωνυμία: «Δημοτικό Στάδιο Δήμου 
Βοιών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του Π.Δ.410/95 
(Δ.Κ.Κ.). 

2. Την αριθ.3991/30-3-2001 (ΦΕΚ 557/τ.Β/15.5.2001) 
απόφασή μας σχετικά με την προσαρμογή συστατικής 
πράξης του Εθνικού Σταδίου Νεάπολη στις διατάξεις του 
άρθρου 203 του Π.Δ. 410/95 περι'Δ.Κ.Κ. όπως διορθώθη¬ 
κε στο ΦΕΚ 939/τ.Β/20.7.2001. 

3. Την αριθ. 196/2001 απόφαση του Δήμου Βοιών με 


την οποία καθορίζεται το ποσόν του 1.000.000 δρχ. ως 
ετήσια επιχορήγηση του Ν.Π. Δημοτικού Σταδίου από το 
Δήμο, αποφασίζουμε: 

Τροποποιούμε την 3991/30-3-2001 (ΦΕΚ 557/Β/15-5- 
2001) απόφαση όπως διορθώθηκε και ισχύει μέχρι σήμε¬ 
ρα ως προς την ετήσια επιχορήγηση του Δημοτικού Στα¬ 
δίου από το Δήμο Βοιών η οποία θα ανέρχεται στο ποσόν 
του 1.000.000 δρχ. για το έτος 2001 και τα επόμενα. 

Κατά τα λοιπά ισχύει η αριθ. 3991/30.3.2001 απόφασή 
μας. 

Ακροτελεύτιο άρθρο Κάλυψη δαπάνης. 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Βοι- 
ών για το έτος 2001 1.000.000 δρχ. Για τα επόμενα έτη η 
δαπάνη θα κυμανθεί στα ίδια επίπεδα. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Σπάρτη, 12 Φεβρουάριου 2002 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 2272 (3) 

Μεταβίβαση άδειας ίδρυσης και λειτουργίας Ιδ. Κλινικής 
στο Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις του υπ’ αριθμ.451/21.7.1962 Β.Δ. «Περί 
τροποποιήσεως και συμπληρώσεως των διατάξεων περί 
Ιδ. Κλινικών, Εργαστηρίων και Οδοντιατρείων», όπωςτρο- 
ποποιήθηκε και συμπληρώθηκε με το Β.Δ 521/2.9.1963. 

2. Τις διατάξεις του Ν. 1892/31.7.1990 «Για τον εκσυγ¬ 
χρονισμό καιτην ανάπτυξη και άλλες διατάξεις» άρθρο 53 
παρ. 1 και 2. 

3. Τις διατάξεις του Ν. 2345/12.10.1995 «Οργανωμένες 
υπηρεσίες παροχής προστασίας από φορείς κοινωνικής 
πρόνοιας» άρθρο 8 παρ. 2το οποίο αντικατέστησε την πα- 
ράγρ. 4 του Ν. 1892 το οποίο εξουσιοδοτούσε την έκδο¬ 
ση Προεδρικού Διατάγματος το οποίο θα όριζε τις ειδικές 
ρυθμίσεις για τον συγχρονισμό των Ιδ. Κλινικών. 

4. Τις διατάξεις του Π.Δ 247/13.6.1991, «Όροι, προϋπο¬ 
θέσεις, για την ίδρυση, λειτουργία και μεταβίβαση Ιδ. Κλι¬ 
νικών». 

5. Τις διατάξεις 235/14.9.2000, «Ειδικές ρυθμίσεις για 
τον εκσυγχρονισμό και την λειτουργία των Ιδ. Κλινικών», 
το οποίο εξεδόθη κατ’ επιταγή των διατάξεων των παρ. 2 
του άρθρ. 8του Ν. 2345/95. 

6. Την απόφασή μας αρ. πρωτ. 1399/18.2.1978, με την 
οποία χορηγήθηκε άδεια ίδρυσης γενικής κλινικής με 
επωνυμία «Θεραπευτήριο Γαληνός» στους γιατρούς Γ. 
Καραντινό, Γ. Νεοφώτιστο και Ιάκωβο Σπυριδάκη. 

7. Την απόφασή μας αριθμ. πρωτ. 3025/8.4.1978, με την 
οποία χορηγήθηκε άδεια λειτουργίας γενικής κλινικής με 
επωνυμία «Θεραπευτήριο Γαληνός» στους γιατρούς Γ. 
Καραντινό, Γ. Νεοφώτιστο και Ιάκωβο Σπυριδάκη. 

8. Το με αρίθμ. πρωτ. 3223/10.6.1980 απόφαση του Νο¬ 
μάρχη Ηρακλείου, περί παροχής αδείας συστάσεως και 
εγκρίσεως του καταστατικού της Ανωνύμου Εταιρείας 
«Απόλλων Ξενοδοχειακοί και Τουριστικοί Επιχειρήσεις 
ΑΈ.» η οποία δημοσιεύθηκε στο τεύχος Ανωνύμων Εται¬ 
ρειών Αρ. Φύλλου 2616/28.6.1980. 

9. Το Κωδικοποιημένο καταστατικό της Ανωνύμου 

Εταιρείας με την επωνυμία «Απόλλων Ξενοδοχειακοί και 
Τουριστικοί Επιχειρήσεις Ανώνυμος Εταιρεία», όπως 
τροποποιήθηκε και κωδικοποιήθηκε με την από 19-10- 
2001 απόφαση της έκτακτης Γενικής Συνέλευσης των 
μετόχων, με αλλαγή της επωνυμίας της εταιρείας σε: 
«ΟθΙα ΙπίΘΐΌΙίηίο Θεραπευτικό - Διαγνωστικό - Χειρουρ¬ 
γικό και Ερευνητικό Κέντρο Ανώνυμος Εταιρεία» και δια¬ 
κριτικός τίτλος «ΘγθΙη ΙπΙθΓΟΙίπίο Α.Ε.», με αριθμό μη¬ 
τρώου, 1413/70/Β/86/126. 

10. Το έγγραφο της Δ/νσης Εμπορίου της ΝΑ Ηρα¬ 
κλείου με το οποίο καταχωρήθηκε στο Μητρώο Ανωνύ¬ 
μων Εταιρειών η από 19.10.2001 απόφαση της Γενικής 
Συνέλευσης των μετόχων και το αριθμ. 85/22.10.2001 
πρακτικό της Ανωνύμου Εταιρείας «Απόλλων Ξενοδο¬ 
χειακοί και Τουριστικοί Επιχειρήσεις Α.Ε.» με αριθμό 
μητρώου 1413/70/Β/86/126 με την οποία εκλέχτηκαν τα 
μέλη του Διοικητικού Συμβουλίου της Εταιρείας και αυ¬ 
τό ως σώμα. 

11. Την αίτηση των μετόχων της Ιδιωτικής Γενικής Κλινι¬ 
κής «Θεραπευτήριο Γαληνός» και της Ανωνύμου Εταιρεί¬ 
ας «ΘΓθΐ3ίπΙθΓθΙίηίο Θεραπευτικό Διαγνωστικό Χειρουργι¬ 
κό και Ερευνητικό Κέντρο Α.Ε.», οι οποίοι ζητούν την με¬ 
ταβίβαση της άδεια ίδρυσης και λειτουργίας στην νέα 
Ανώνυμο Εταιρεία, αποφασίζουμε: 

Μεταβιβάζουμε την άδεια ίδρυσης και λειτουργίας της 
Ιδ. Γενικής Κλινικής «Θεραπευτήριο Γαληνός» με αριθ¬ 
μούς πρωτοκόλλων 1399/18.2.1978 και 3025/8.4.1978 
αντίστοιχα, η οποία λειτουργούσε στην πόλη του Ηρα¬ 
κλείου, στην οδό Ανδρέα Παπανδρέου 4, στην Ανώνυμο 
Εταιρία «ΙΔΙΩΤΙΚΗ ΓΕΝΙΚΗ ΚΛΙΝΙΚΗ ΘΒΕΤΑΙΝΤΕΒΘϋΝΙΟ 
ΘΕΡΑΠΕΥΤΙΚΟ - ΔΙΑΓΝΩΣΤΙΚΟ -ΧΕΙΡΟΥΡΓΙΚΟ ΚΑΙ 
ΕΡΕΥΝΗΤΙΚΟ ΚΕΝΤΡΟ» με διακριτικό τίτλο «ΟΒΕΤΑΙΝ- 
ΤΕΒΟυΝΙΟ Α.Ε.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 1 Φεβρουάριου 2002 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 

-♦- 

Αριθ. 1232 (4) 

Καθιέρωση υπερωριακής εργασίας Α' Εξαμήνου 2002 για 
τις ανάγκες ποιοτικού και ποσοτικού ελέγχου στους 
υπαλλήλους της Δ/νσης Γεωργίας της Νομαρχιακής 
Αυτοδιοίκησης Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη 

1. Τις διατάξειςτου Π.Δ. 30/96 Κώδικα Νομαρχιακής Αυ¬ 
τοδιοίκησης. 


2. Τις διατάξεις του άρθρου 15 του Ν. 2732/98 όπως συ¬ 
μπληρώθηκαν με τις όμοιες του άρθρου 25 παρ. 7 του Ν. 
2738/99. 

3. Τις διατάξεις του άρθρου 10 του Ν. 2732/99 «περί 
απασχόλησης γεωπόνων κατά τις Κυριακές, ημέρες αρ¬ 
γίας και νυχτερινές ώρες». 

4. Τις διατάξεις του άρθρου 35 παρ 7 του Ν. 2738/99 
«περί υπερωριακής απασχόλησης προσωπικού που υπη¬ 
ρετεί στις Νομαρχιακές Αυτοδιοικήσεις». 

5. Το με αρ. πρωτ. 227250/21-1-2002 έγγραφο του 
Υπουργείου Γεωργίας. 

6. Το γεγονός ότι προκαλείται δαπάνη 18.430 Ευιτι η 
οποία θα βαρύνει τις πιστώσεις του προϋπολογισμού 
ΚΤΓΚ Δασών και φορέα 291 ΚΑ 0511 Ν.Α. Λακωνίας, απο¬ 
φασίζουμε: 

Κρίνουμε απαραίτητη την καθιέρωση υπερωριακής ερ¬ 
γασίας για την κάλυψη αναγκών, για τους Γεωπόνουςτης 
Δ/νσης Γεωργίας Λακωνίας, που θα απασχοληθούν με 
τον ποιοτικό και ποσοτικό έλεγχο των εισαγομένων, εξα¬ 
γομένων, αποσυρομένων ή διακινούμενων στις χώρες 
της Ευρωπαϊκής Ένωσης γεωργικών προϊόντων νωπών ή 
μεταποιημένων ή προοριζομένωνγια μεταποίηση κατά το 
Α' Εξάμηνο 2002 ως ακολούθως: 

1) Για τους Γεωπόνους που θα ασχοληθούν με τον ποιο¬ 
τικό και ποσοτικό έλεγχο νωπών γεωργικών προϊόντων, σύ¬ 
νολο ωρών υπερωριακής απογευματινής εργασίας 2800, 
και υπερωριακής εργασίας ωρών νυχτερινών, Κυριακών 
και εξαιρέσιμων 700, συνολικής δαπάνης 16.434 Ευρώ. 

2) Για τους Γ εωπόνους που θα ασχοληθούν με τον ποιοτι¬ 
κό και ποσοτικό έλεγχο επεξεργασμένων γεωργικών προϊό¬ 
ντων, σύνολο ωρών υπερωριακής απογευματινής εργασίας 
400, και υπερωριακής εργασίας ωρών νυχτερινών, Κυρια¬ 
κών και εξαιρέσιμων 40, συνολικής δαπάνης 1.996 Ευρώ. 

Η κατανομή των ωρών υπερωριακής απασχόλησης ανά 
υπάλληλο θα γίνει με απόφαση του Προϊσταμένου της 
Δ/νσης Γεωργίας Ν. Λακωνίας, ο οποίος και θα εποπτεύ- 
σει την πραγματοποίηση της ανωτέρω εργασίας. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 1 Φεβρουάριου 2002 

Ο Νομάρχης 
Γ. ΑΠΟΣΤΟΛΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θ 1.0Γ 

Θ-ΓΠ3ΪΙ: \Λ/θ5ΐΠ35ΐΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 Θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 6υτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙβιτιβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυτο 

ΘΙΙΙΌ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































